**ΒΟΥΛΗ ΤΩΝ ΕΛΛΗΝΩΝ**  **Αθήνα 12-07-2016**

**ΓΕΝΙΚΗ Δ/ΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΕΩΣ**

**Δ/ΝΣΗ ΠΡΟΜΗΘΕΙΩΝ & ΔΙΑΧΕΙΡΙΣΗΣ ΥΛΙΚΟΥ –ΤΜΗΜΑ ΠΡΟΜΗΘΕΙΩΝ**

 **ΓΕΝΙΚΟΙ ΟΡΟΙ : (ΟΔΗΓΟΙ ΔΕ6)**

Όλοι οι διαγωνιζόμενοι υποχρεούνται :

**1**.Να καταθέσoυν μαζί με τη προσφορά τους (με επιστροφή) δείγματα μίας θερινής –χειμερινής ραμμένης-ολοκληρωμένης στολής .και ενός θερινού –χειμερινού ζεύγους υποδήματος, αντίστοιχα τα οποία αφού μονογραφηθούν από την επιτροπή διενέργειας του διαγωνισμού κρατούνται μέχρι την οριστική κατακύρωση πλήν του μειοδότη. Τα δείγματα του μειοδότη παραδίδονται στην επιτροπή παραλαβής για έλεγχο που αφορά στη κατασκευή της στολής, σύμφωνα με τις παραπάνω οριζόμενες τεχνικές προδιαγραφές. Μετά την παραλαβή των στολών επιστρέφουν στο μειοδότη και τα δικά του δείγματα .Ειδικότερα Ανάδοχος που θα επιλεγεί υποχρεούται :

**2**.Να πάρει τα μέτρα για τη ραφή των ενδυμάτων και τα αντίστοιχα νούμερα που αφορούν στα ετοιμοπαράδοτα είδη. Η λήψη μέτρων και οι πρόβες θα πραγματοποιούνται σε χώρο που θα υποδείξει η Δ/νση Προμηθειών & Διαχείρισης Υλικού-Τμήματος Διαχείρισης & Κίνησης Οχημάτων, κατόπιν συνεννόησης με τον Πρόεδρο της Επιτροπής παραλαβής του εν λόγω εξοπλισμού (ενδύματα-υποδήματα). Να παραδώσει με δική του μέριμνα, δαπάνες και ευθύνη τον ως άνω εξοπλισμό (ενδύματα και υποδήματα) μέχρι την ημερομηνία που θα ορίσει η Δ/νση Προμηθειών της Βουλής. Οι παραδόσεις θα γίνουν ξεχωριστά σε κάθε Οδηγό της Βουλής των Ελλήνων, σε ειδική θήκη μεταφοράς κοστουμιών. Σε περίπτωση καθυστέρησης παράδοσης του συνόλου των στολών ετοίμων προς χρήση, θα υποβάλλεται ποινική ρήτρα ίση με διακόσια (200) ευρώ για κάθε ημέρα καθυστέρησης. Για καθυστέρηση πέραν των δέκα (10) ημερών ο Ανάδοχος καθίσταται έκπτωτος

**3.** Η παράδοση των στολών θα γίνει με την επίδειξη και αντιπαραβολή των παραλαμβανομένων προς τα δείγματα και ενώπιον της Επιτροπής Παραλαβής τις εργάσιμες ημέρες και ώρες.

**4**. Αν κατά την παραλαβή ή και σε μεταγενέστερο έλεγχο διαπιστωθεί οποιοδήποτε ελάττωμα ή παρέκκλιση από την περιγραφή και τους όρους που αναφέρονται στην παρούσα σύμβαση και τις προδιαγραφές, τούτο θα έχει ως αποτέλεσμα την επιδιόρθωση , εάν αυτή είναι δυνατή , χωρίς χρονοτριβή ή την αντικατάσταση εκάστου είδους, μέσα σε πέντε (5) εργάσιμες ημέρες με άλλο ίδιο χωρίς διαμαρτυρία από μέρους του Αναδόχου και χωρίς πρόσθετη αμοιβή του. Εάν ο Ανάδοχος αρνηθεί να κατασκευάσει εξ υπαρχής ή να διορθώσει κάποιο είδος το οποίο θα κριθεί από την επιτροπή ως μη παραληπτέο , τότε η Βουλή έχει το δικαίωμα να αφαιρέσει ποσόν ίσο με την αξία του συν τη διαφορά τιμής που θα απαιτηθεί για να κατασκευαστεί το είδος από άλλο προμηθευτή (π.χ. από τον επόμενο μειοδότη).

**5.** Η εξόφληση της αξίας της προμήθειας των στολών των Υπαλλήλων της Βουλής (ΟΔΗΓΟΙ ΔΕ6) θα γίνει με βάση το πρακτικό παραλαβής ( ποσοτική και ποιοτική παραλαβή ) που θα συντάξει η Επιτροπή παρακολούθησης και παραλαβής που θα οριστεί από την αρμόδια Δ/νση της Βουλής και σύμφωνα με τους παραπάνω Γενικούς όρους και την απόφαση ανάθεσης του Τμήματος Προμηθειών της Βουλής και την προσκόμιση του σχετικού τιμολογίου από τον Ανάδοχο που θα επιλεγεί.

**6.** Η Βουλή των Ελλήνων διατηρεί το δικαίωμα να ματαιώσει οποτεδήποτε την παρούσα διαδικασία. Η δημοσίευση στο Διαδίκτυο γίνεται αποκλειστικά για λόγους μεγαλύτερης διαφάνειας και δεν μεταβάλλει με οποιονδήποτε τρόπο τη νομική φύση της διαδικασίας.

 **Ο Προϊστάμενος του Τμήματος**

 **Προμηθειών**

 **ΓΑΪΤΑΝΑΣ ΑΘΑΝΑΣΙΟΣ**

.